(La 127:3-5)
1. Ke nyumu ko ba pee bitsɛ,
Nɛ yogbayo ko hu ba pee binyɛ,
A ha mɛ nɔ́ ko nɛ he jua wa.
Tsa pi tsɛ kɛ nyɛ pɛ a nɔ́;
Nike ní nɛ je Yehowa ngɔ.
Wami kɛ suɔmi je Yehowa ngɔ.
E ha fɔli blɔ tsɔɔmi kpakpa
Konɛ a kɛ tsɔse a bimɛ.
(NƆ HEMI)
A ha nyɛ nɔ́ ko nɛ he jua wa;
Mawu kɛ bimɛ wo nyɛ dɛ.
Nyɛɛ bɔ mɔde nɛ nyɛɛ ye bua mɛ,
Ngɔɔ Mawu mlaa kɛ tsɔse mɛ.
2. E sa nɛ Yehowa mlaa tsuo
Nɛ hi fɔli a tsui nɔ daa kɛ daa.
Nyɛɛ tsɔɔ nyɛ bimɛ Yehowa mlaa;
Mawu suɔ kaa nyɛɛ pee jã daa.
Nyɛɛ tsɔɔ mɛ ní ke nyɛ ngɛ blɔ nɔ,
Ke nyɛ ngɛ we mi, ke nyɛ hwɔɔ si po.
E ba kaa bimɛ hɛ maa hi nɔ,
Konɛ Yehowa nɛ jɔɔ mɛ daa.
(NƆ HEMI)
A ha nyɛ nɔ́ ko nɛ he jua wa;
Mawu kɛ bimɛ wo nyɛ dɛ.
Nyɛɛ bɔ mɔde nɛ nyɛɛ ye bua mɛ,
Ngɔɔ Mawu mlaa kɛ tsɔse mɛ.